section_heading: Životopis
paragraph_text: Godine 1948. komunističke vlasti obitelji Rendić oduzele su imovinu i zajedno s majkom bila je istjerana iz stana. Ostala je bez ikakvih sredstava i nije mogla dovršiti školovanje, nego se odmah bila zaposlila u "Jugovinilu". Dohranivši majku u tijesnoj sobici, nakon majčine smrti preselila je u Rijeku gdje se, kao izvrstan znalac talijanskoga jezika bila zaposlila u uredništvu novina La Voce del Popolo. Ubrzo su je otkrili kao "klerikalku" i onemogućili. Zaposlila se u administraciji časopisa Pomorstvo i ostala ondje do suđenja potkraj 1972. godine. Bila je optužena zbog članka Izlazak iz genitiva ili drugi hrvatski preporod.Kritika dvomjesečni časopis za kritiku umjetnosti i kulturnopolitička pitanja broj 18 svibanj-lipanj 1971., archive.org, pristupljeno 19. veljače 2023. Branio ju je kao odvjetnik bivši predsjednik Vrhovnog suda Republike Hrvatske Milan Vuković.